ট্রেন থেকে পড়ে গিয়ে আহত যাত্রী, ভর্তি রামপুরহাট মেডিকেলে

বীরভূম: হাওড়া–রামপুরহাট (Howrah-Rampurhut) গণদেবতা এক্সপ্রেস থেকে পড়ে গুরুতর জখম হলেন এক যাত্রী। ঘটনাটি ঘটেছে সাঁইথিয়া বাতাসপুর স্টেশন ও ফরিয়ারপুর গ্রামের মাঝামাঝি এলাকায় (District News)।

স্থানীয় সূত্রে জানা গিয়েছে, চলন্ত ট্রেন থেকে হঠাৎ পড়ে যান ওই ব্যক্তি। ঘটনার পরই এলাকাবাসী ছুটে এসে তাঁকে উদ্ধার করে। খবর পেয়ে সাঁইথিয়া GRP-ও ঘটনাস্থলে পৌঁছয়। প্রাথমিকভাবে তাঁকে নিকটবর্তী হাসপাতালে নিয়ে যাওয়া হয়।

আরও পড়ুন: এবার মসলন্দপুর-সহ পাঁচ স্টেশনে দাঁড়াবে এসি লোকাল

তবে আহতের শারীরিক অবস্থার অবনতি হওয়ায় পরে তাঁকে রামপুরহাট মেডিকেল কলেজ হাসপাতালে স্থানান্তরিত করা হয়েছে। চিকিৎসকরা জানিয়েছেন, তাঁর অবস্থা আশঙ্কাজনক। ঘটনা ঘিরে এলাকায় চাঞ্চল্য ছড়িয়েছে।